Ратмир Мәүлиев

**Ратмир Мәүлиев**, Ратмир Рафил улы Мәүлиев (*[[1989 ел]]ның [[14 август]]ы, [[СССР]], [[РСФСР]], [[БАССР]], [[Нефтекама]]*) – эшмәкәр , дәүләт хезмәткәре , 2022 елның 16 мартыннан ― Уфа шәһәр округы хакимият башлыгы (14 февраленнән ― ), 2019–2022 елларда ― Нефтекама шәһәр округы хакимият башлыгы . «Бердәм Россия» сәяси фиркасенең җирле бүлекчәсе секретаре.

## Тәрҗемәи хәле

1989 елның 14 августында Нефтекама шәһәрендә Башкортстан АССР эчке эшләр министрлыгы офицеры, милиция полковнигы, хәзер төбәкнең йогынтылы эшмәкәре Рафил Мәүлиев гаиләсендә туган . Әнисе Эльвира (Халикова) МЧС системасында инспектор булып эшләгән. Абыйсы – Илдар, ЭЭМ офицеры, соңыннан әтисе белән уртак бизнеста. Әтисенең икенче гаиләсендә энесе һәм сеңлесе бар.

2011 елда Башкорт дәүләт университетын «юриспруденция» белгечлеге буенча тәмамлый һәм  яңадан әзерлек үтә . 2014 елда Россия Федерациясе Хөкүмәте каршындагы Финанс университетын тәмамлаган .

## Эшмәкәрлек
2008 елдан төрле өлкәләрдә бизнес белән шөгыльләнгән . Муниципаль хезмәткә кергәнче, Р. Р. Мәүлиев берничә компания белән, шул исәптән әтисе нигез салган «Абсолют» компаниясе төркеме белән (автомобильләр сату, пластик эшләнмәләр җитештерү, күчемсез милек төзү һәм аның белән идарә итү, саклау эшчәнлеге, җәмәгать туклануы белән шөгыльләнә), шулай ук «Терра-строй», «Терра-мобил», «Терра-инвест», «АвтоК», «Премьер-авто» һәм башка ҖЧҖләр белән идарә итә .

## Иҗтимагый эшчәнлек
2013 елдан – «Сайла!» (Выбирай) яшьләр сәяси берләшмәсе әгъзасы. Җирле Спорт көрәше федерациясен җитәкли. Башкортстан Дәүләт Җыелышы — Корылтай каршындагы Яшьләр иҗтимагый палатасы әгъзасы булган .

## Муниципаль хезмәт
2015 елның декабреннән 2016 елның апреленә кадәр – Татарстанның Ютазы муниципаль районы башкарма комитеты җитәкчесенең инфраструктур үсеш буенча урынбасары, җитәкче  

2016 елның апреленнән 2019 елның мартына кадәр – Татарстанның Әлмәт муниципаль районы башлыгының инвестицияле үсеш буенча киңәшчесе .
 
2019 елның 15 мартыннан  2022 елның февраленә кадәр – Нефтекама шәһәр округы хакимият башлыгы  һәм хакимият башлыгы. Әлеге вазифага билгеләнгәндә, республикада муниципалитетның иң яшь башлыгы (29 яшь) булып исәпләнә .

2022 елның 14 февраленнән ― Уфа шәһәр округы хакимият башлыгы .

2022 елның 16 мартыннан ― Уфа шәһәр округы хакимият башлыгы (мэр) .

## Шәхси тормышы
Өйләнгән, хатыны Влада. Никах туйлары 2018 елда Стәрлетамак районындагы татар авылы Кантюковкадагы Башкортстанның иң матур мәчетләреннән берсе Суфия мәчетендә булган. Өч бала тәрбиялиләр: уллары Гыймран (*Имран*) һәм Маннур (*Манур*), кызлары (2025). 
## Гаепләү белдерү
2024 елның июлендә Украина прокуратурасы Башкортстан Башлыгы Радий Хәбировка һәм Уфа мэры Ратмир Мәүлиевка читтән торып гаепләү белдергән. Прокуратура аларны «Россия гаскәрләренең ихтыяҗларын матди тәэмин итүгә булыша», ди. Түрәләргә Украинаның «чикләрен үзгәртү максаты белән кылынучы гамәлләрне финанслау» дигән гаепләү белдерелгән.

## Бүләкләре, мактаулы исемнәре
* 2024 ― Салават Юлаев ордены
* 2024 ― II дәрәҗә Ватан алдындагы казанышлар өчен орденының медале 

## Искәрмәләр

## Сылтамалар
* Сайт администрации ГО г. Нефтекамск
* Нефтекамск идет на опережение 
* ratmir.mavliev. instagram.com
*   ratmirmavliev. tiktok.com

Төркем:Шәхесләр:Нефтекама
Төркем:Башкорт дәүләт университетын тәмамлаучылар
Төркем:Башкортстан сәясәтчеләре
Төркем:РФ хөкүмәте каршындагы Финанс университетын тәмамлаучылар
Төркем:Мэрлар
Төркем:Салават Юлаев ордены кавалерлары
Төркем:II дәрәҗә «Ватан алдында казанышлар өчен» орденының медале белән бүләкләнгәннәр